Principetrost

Principetrost (Turdus xanthorhynchus) er en monotypisk art i den tallrike slekten Turdus i trostefamilien (Turdidae). Den er standfugl og endemisk for øya Príncipe i Guineabukta, på Afrikas vestkyst. Arten er kritisk truet av utryddelse.

 Taksonomi 
Arten ble tidligere regnet som en underart av saotometrost (T. olivaceofuscus), som er utbredt på den større naboøya São Tomé i sør.

 Biologi 
Principetrost blir omkring 24 cm lang og har ei fjærdrakt som i hovedsak er mørk olivengrønn–brun på oversiden og i brystet (som har små lyse spetter), men blek på undersiden med mørk bred trim i ytterkantene av dekkfjærene. Nebbet er gult og kortere enn hos saotometrost. Øynene har blå-hvit iris og er omgitt av en smal gul øyering. De undre ekstremitetene er gule.

Arten okkuperer underskog og mellomskog i høyder mellom 100 og 800 moh på den sørlige delen av Príncipe, men den er mest vanlig i høyder rundt 400–600 moh. Den er ikke til stede i sekundærskog og på plantasjene på nordsiden av øya. Svært lite er kjent om hekkingen, men unger er observert i november–desember.

 Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på gruppene følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Muscicapoidea
 Turdidae, trostefamilien (18 slekter, 173 arter)
 Turdus, 83 arter
 T. xanthorhynchus, principetrost (monotypisk)

 Referanser 
BirdLife International. 2018. Turdus xanthorhynchus. The IUCN Red List of Threatened Species 2018: e.T22736414A131458830. https://dx.doi.org/10.2305/IUCN.UK.2018-2.RLTS.T22736414A131458830.en. Downloaded on 14 June 2020.

del Hoyo, J., N. Collar, and G. M. Kirwan (2020). Principe Thrush (Turdus xanthorhynchus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.prithr1.01

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Winkler, D. W., S. M. Billerman, and I.J. Lovette (2020). Thrushes and Allies (Turdidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.turdid1.01

 Eksterne lenker 


Kategori:Troster
Kategori:Kritisk truede arter på IUCNs rødliste